Lm-tiedote 4/2022

Virka- ja työehtosopimus on voimassa 1.5.2022–30.4.2025.

I Sopimuskorotukset lukuvuonna 2022-2023

* 1.6.2022 yleiskorotus 2% (tai vähintään 46€).
  + heijastuu kaikkiin palkkaelementteihin
* 1.10.2022 keskitetty järjestelyerä
  + erän suuruus 0.53% sovitaan keskustasolla syyskuun loppuun mennessä
* 1.6.2023 Yleiskorotus 1,32%
  + heijastuu kaikkiin palkkaelementteihin
* Paikallinen järjestelyerä 1.6.2023 0,4% palkkasumasta

II Sopimusmuutokset lukuvuonna 2022-2023

* Peruskoulun oppilaanohjauksen lehtorin viran työaika 13 §
  + työaika on ylitettävissä enintään 75 tunnilla
  + Yhden tunnin hinta saadaan jakamalla varsinainen palkka luvulla 102.
* Vuosityöajassa olevien lukion opinto-ohjaajan ja erityisopettajan työaika (koskee myös tuntiopettajaa)
  + Vuosityöaika on ylitettävissä enintään 100 tunnilla
  + Yhden tunnin hinta saadaan jakamalla varsinainen palkka luvulla 133.
* Tuntiopettajana toimiva lukion opinto-ohjaaja tai erityisopettaja
  + Päätoimiseksi tuntiopettajaksi otetun lukion opinto-ohjaajan tai erityisopettajan vuosityöaika on vähintään 870 tuntia lukuvuoden työaikana tai vähintään keskimäärin 23 tuntia viikossa. Palkka on samassa suhteessa pienempi kuin työaika
* Työajan vaihtaminen 14a §
  + Määräys mahdollistaa opettajan ja rehtorin sopimaan opetustuntien vaihtamisen kehittämistyöhön / mentorointi- ja/tai tutorointityöhön. Opetustunteja voidaan lukuvuoden aikana vaihtaa enintään 76 tuntia. Vaihtamiseen sovelletaan kerrointa 1,5 jolloin 76 opetustuntia vastaa 114 kehittämistyöajan / mentorointi- ja/tai tutorointityön tuntia. Vaihtaminen perustuu vapaaehtoisuuteen ja koskee myös tuntiopettajia.
* Kiertävän opettajan määräykset 18§
  + Osa varsinaista palkkaa
  + Laajennetaan päätoimisiin tuntiopettajiin
  + Määräyksen mukaista korvausta ei makseta, jos toimipaikkojen välinen matka on alle 2 km
  + Vaihtoja 1-2 kesken päivän, korvaus 125,46€/kk, vaihtoja 3-4 kesken päivän, korvaus 50% korotettuna. Jos vaihtoja 5 tai enemmän korvaus kaksinkertaisena.
  + Jos opettajaviranhaltijan opetusvelvollisuustuntimäärän täyttyminen sitä edellyttää tai jos määräystä sovelletaan päätoimiseen tuntiopettajaan, jonka opetusvelvollisuus on vajaa, korvaus on luettavissa opetusvelvollisuuteen.
    - Kiertämisestä maksettava euromääräinen korvaus/opettajan täyttä opetusvelvollisuutta vastaava varsinainen palkka kuukaudessa x opettajan opetusvelvollisuus.
* Koulu/oppilaitos- ja kuntakohtainen lisätehtävä 19 §
  + - myös mentorointi- ja /tai tutorointityöhön liittyvä erikseen määrätty tehtävä voidaan korvata §19 perusteella

III Muita muutoksia 2022-2023

* Määräaikaisen viranhaltijan lomapäiväkorvaus: Opettaja katsotaan koko lukuvuoden ajaksi palkatuksi, mikäli hän on tosiasiallisesti työskennellyt lukuvuoden koko työajan
* Perhevapaauudistus:
  + perhevapaita koskeva lainsäädäntö uudistui 1.8.2022. Kyse isosta muutoksesta, josta löytyy tarkempaa tietoa mm. OAJ:n sivuilta
* Omaishoitovapaa: Viranhaltijalla on oikeus palkattomaan omaishoitovapaaseen 1.8.2022

IV Muutokset lukuvuonna 2023-2025

* 1.6.2024 yleiskorotus 1,5% ja paikallinen erä 0,4%
* Palkkaperusteryhmiä koskevat muutokset: laskentaperusteet peruskoulussa muuttuvat > vaikuttaa rehtorien ja apulaisrehtorien palkkaukseen (1.8.2023)
* Rehtorien palkkahinnoitteluun uusi hinnoittelukohta (45- por). Voimaan 1.8.2023

V Palkkaohjelma

* Kunta- ja hyvinvointialan palkkarakenteita ja palkkausjärjestelmiä koskeva kehittämisohjelma 2023-2027
* tavoitteena parantaa kunta-alan työpaikkojen kilpailukykyä, henkilöstön saatavuutta, työelämän laatua ja palvelutuotannon tuloksellisuutta
* palkkaohjelman mukaiset korotukset:

|  |  |
| --- | --- |
| 1.6.2023 | 1,2 % paikallinen erä |
| 1.2.2024 | 0,4 % keskitetty erä |
| 1.6.2024 | 0,6 % paikallinen erä |
| 1.6.2025 | 0,8 % paikallinen erä |
| 2026-2027 | 0,8 % ja 1,2 % paikalliset erät |

*MUKAVAA SYKSYN JATKOA TOIVOTTAVAT LUOTTAMUSMIEHET*